SAD i protesti u Libiji
Administracija predsednika Obame osuđuje nasilje libijskih vlasti, ali se postavlja pitanje šta Sjedinjene Države još mogu da urade
Na ulicama Tripolija vlada haos, a demonstranti su sve nasilniji, uprkos oštrim reagovanjima vlasti. Ovde u Vašingtonu, libijski borac za ljudska prava Ali Abuzakuk kaže da Sjedinjene Države treba da istupe i prekinu klanicu. Državna sekretarka Hilari Klinton je juče ponovo saopštila stav Obamine administracije prema Libiji. Ijan Leser je učestvovao u formulisanju politike prema severnoj Africi u vreme predsednika Bila Klintona. On kaže da Sjedinjene Države, posle godina zategnutih odnosa sa Libijom, nemaju jake veze u zemlji. Leser predviđa da su Gadafijevi dani na vlasti na izmaku i pretpostavlja da će se na terenu pojaviti odvojene grupe oružanih frakcija, više nalik na Irak, nego Egipat ili Tunis. Postoje veoma jaki znaci protivljenja Gadafiju. Piloti dva vojna aviona, koji u rekli da im je naređeno da pucaju na demonstrante, sleteli su na Maltu. Istočni delovi Libije su pod kontrolom antirežimskih snaga. U svoj jučerašnjem govoru, libijski lider je bio prkosan, rekavši da će umreti u svojoj zemlji kao mučenik i da će se boriti do svoje poslednje kapi krvi.